เรื่องร้องเรียน: มียุงในพื้นที่ปริมาณมหาศาล เป็นแบบนี้มาหลายปีแล้วครับ ในยามปกติตกค่ำจะมียุงออกมาเหมือนฝูงเอเลี่ยนจำนวนมหาศาล ไม่สามารถทำกิจกรรมใดๆนอกบ้านได้เลย ช่วงนี้ฝนตก มีน้ำขัง ปริมาณยุงเพิ่มเป็นเท่าตัว แม้แต่ตอนกลางวันก็มียุงเยอะกว่าปกติ เคยแจ้งเขตไปแล้ว ก็ไม่ได้รับการแก้ไขใดๆครับ
การดำเนินการของเจ้าหน้าที่: ฝ่ายสิ่งแวดล้อมฯ มีหน้าที่ควบคุมโรคในกรณีที่มีผู้ป่วยโรคไข้เลือดออก ซึ่งจะทำการฉีดพ่นสารกำจัดยุงในรัศมี 100 เมตร จากบ้านผู้ป่วย กรณีประชาชนต้องการฉีดพ่นสารกำจัดยุงจะมีค่าธรรมเนียม ครั้งละ 500 บาท หากพื้นที่บริการเกิน 300 ตารางเมตร จะคิดพื้นที่ส่วนเกินตารางเมตรละ 2 บาท ซึ่งต้องมาเขียนคำร้องขอรับบริการที่สำนักงานเขต และชำระค่าธรรมเนียมตามลำดับคิวผู้ขอรับบริการ  หากมีผู้ป่วย รบกวนเตรียมใบรับรองแพทย์ และแจ้งมาเบอร์โทร 025480325 ได้เลยนะคะ
ความเห็นของผู้แจ้ง: ไม่ป้องกันหรือครับ ต้องรอให้เกิดปัญหาและความเสียหายค่อยมาแก้ไข อยากเรียนเชิญท่านผู้เกี่ยวข้องทุกๆท่าน มารองสัมผัสกับปัญหาที่พื้นที่จริงกันดูบ้างครับ มายืนตอน 1 ทุ่ม สัก 10 นาที ก็จะรับรู้ความเดือนร้อนของประชาชน
พื้นที่: แขวงสามวาตะวันออก เขตคลองสามวา กรุงเทพมหานคร